text: AC Horsens mangler en angriber, der kan score mål
  13 maj 2013 kl. 13.44
  Der er bundbrag i superligaen i aften. AC Horsens møder det andet bundhold Silkeborg - og Horsens savner folk, der kan score mål.
  Siden AC Horsens solgte Gilberto Macena til et kinesisk hold, har klubben savnet en angriber, der kan score mål.
  Jyllands Posten har lavet en statistik. Af den fremgår det, at AC Horsens er det hold, der scorer langt færrest mål i Superligaen.
  Holdet har kun scoret 27 mål i 30 kampe.
  Ingen af angriberne har har scoret ret mange mål. Faktisk er den spiller på holdet, der har scoret flest mål, slet ikke en angriber. Det er højre back Alexander Juel Andersen.
  AC Horsens har blot scoret tre mål i de seneste seks kampe, men ingen af de tre scoringer er sat ind af en angriber.
  